hotchpotch/miracl-hf-unified huggingface dataset:
प्राचीन ख़ुरासान
प्राचीन ख़ुरासान () या प्राचीन ख़ोरासान मध्य एशिया का एक ऐतिहासिक क्षेत्र था जिसमें आधुनिक अफ़्ग़ानिस्तान, तुर्कमेनिस्तान, उज़बेकिस्तान, ताजिकिस्तान और पूर्वी ईरान के बहुत से भाग शामिल थे। इसमें कभी-कभी सोग़दा और आमू-पार क्षेत्र शामिल किये जाते थे। ध्यान दीजिये कि आधुनिक ईरान में एक 'ख़ोरासान प्रांत' है जो इस ऐतिहासिक ख़ुरासान इलाक़े का केवल एक भाग है।
मध्य फारसी में 'ख़ुर' का मतलब 'सूरज' (आधुनिक फ़ारसी में 'ख़ुरशीद​') और 'असान' या 'अयान' का मतलब 'आना' होता है। 'ख़ुरासान' का मतलब है 'वह जगह जहां से सूरज आता हो' यानि 'पूर्वी ज़मीन'। यह नाम इसलिए पड़ा क्योंकि ख़ुरासान क्षेत्र ईरान से पूर्व में है। खुरासान ईरान के उस उत्तर- पूर्वी प्रांत का नाम है, जो उत्तर में रूसी कास्पियन प्रदेश से सटा हुआ है। अत्रक नदी चाट तक इसकी भौगोलिक सीमा का निर्धारित करती है। इसके पूर्व में अफ़ग़ानिस्तान , पश्चिम में अस्त्राबाद, शाहरुद, सेमनान, दमधान और यज्द के ईरानी प्रांत और दक्षिण में केरमान है। इस प्रकार इसका क्षेत्रफल 25,000 वर्गमील है। खुरासान का अधिकांश धरातलीय भाग पहाड़ी, मरुस्थलीय या नमकीन झील का निचला गर्त है। दक्षिण में पहाड़ी भाग की ऊँचाई 11,000 से लेकर 13,000 तक है। [1] खुरासान में कुओं तथा बीच- बीच में लुप्त हो जाने वाली नदियों द्वारा सिंचित बहुत से नखलिस्तान पाए जाते हैं। आतरेक और कशाफ की उपजाऊ घाटियों में खाद्यान्न, कपास , तंबाकू, चुकन्दर तथा फलों की खेती होती है। यह प्रांत केसर , पिस्ता, गोंद, काष्ठफल, कंबल, खाल और नीलमणि आदि के लिए प्रसिद्ध है। यहाँ पर लोहा , सीसा, नमक, सोना, ताँबा और स्फटिक भी पाया जाता है।
'मेशेद' खुरासान प्रांत की राजधानी है। यह सड़क द्वारा अन्य प्रमुख नगरों से जुड़ी है। मूल्य की दृष्टि से निर्यात की वस्तुएँ क्रमश: कालीन, चमड़ा तथा खाल, अफीम, इमारती लकड़ी, कपास की चीजें, सिल्क और नीलमणि हैं।
आमू-पार
आमू-पार या ट्रांसऑक्सेनिया () या फ़रा-रूद () मध्य एशिया का वह इलाक़ा है जो आमू दरिया और सिर दरिया के बीच में स्थित है। इसके फ़ारसी नाम 'फ़रा-रूद' का मतलब है 'रूद' (नदी, यानी आमू नदी) से 'फ़रा' (पार)। इस इलाक़े में ख़ानाबदोश क़बीले रहा करते थे, जिनका भारत के इतिहास पर भी गहरा प्रभाव है। यह क्षेत्र उत्तरी रेशम मार्ग पर स्थित होने से हजारों सालों से संस्कृति और व्यापार की धारा में रहा है। यहाँ ईरान के सासानी साम्राज्य की एक सात्रापी थी और बाद में मंगोलों और तुर्की-मंगोलों का क्षेत्र रहा है। इसके मुख्य नगर ज़रफ़शान नदी के किनारे पर बसे बुख़ारा और समरक़न्द शहर हैं। आधुनिक राजनैतिक सीमाओं के हिसाब से आमू-पार क्षेत्र में उज़बेकिस्तान, ताजिकिस्तान, तुर्कमेनिस्तान, किरगिज़स्तान और काज़ाख़स्तान​ के कुछ इलाक़े आते हैं।
गोएकतुर्क
गोएकतुर्क () मध्य एशिया और उत्तरपूर्वी एशिया में एक मध्यकालीन ख़ानाबदोश क़बीलों का परिसंघ था जिन्होंने ५५२ ईसवी से ७४४ ईसवी तक अपना गोएकतुर्क ख़ागानत () नाम का साम्राज्य चलाया। इन्होनें यहाँ पर अपने से पहले सत्ताधारी जू-जान ख़ागानत को हटाकर रेशम मार्ग पर चल रहे व्यापार को अपने नियंत्रण में कर लिया। 'गोएक' () का अर्थ तुर्की भाषा में 'आकाश' होता है और 'गोएकतुर्क' का मतलब 'आसमानी तुर्क' है। यह इतिहास का पहला साम्राज्य था जिसने अपने आप को 'तुर्क' बुलाया। इस से पहले 'तुर्क' या 'तुरुक' निपुण लोहार माने जाते थे लेकिन राजा-महाराजा नहीं।
गोएकतुर्क साम्राज्य की स्थापना बूमीन ख़ागान () ने की थी और इसके अधीन मध्य एशिया के स्तेपी क्षेत्र का बहुत से क़बीले संगठित हो गए। लेकिन चौथे ख़ागान (जिसका नाम तसपार ख़ागान था) के बाद यह साम्राज्य दो हिस्सों - पूर्वी ख़ागानत और पश्चिमी ख़ागानत - में बंट गया। और आगे चलकर कुछ क़बीलों ने इसके गोएकतुर्कों के खिलाफ़ विद्रोह करा और उनका राज ख़त्म होने के साथ-साथ ७४४ ईसवी में उईग़ुर ख़ागानत सब से शक्तिशाली तुर्क साम्राज्य के रूप में उभरी।
पार्वती सोमन
पार्वती सोमन (जन्म 22 अप्रैल, 1997) एक भारतीय गायिका है। वह सबसे अच्छा मलयालम फिल्मों में पार्श्व गायक के रूप में जाना जाता है। वह भी अन्य मलयालम भक्ति एलबम गाने गाती है। पार्वती कैरियर शुरू किया, जब वह मंन्च स्टार सिन्गर जूनियर (Munch Star Singer Junior) प्रतियोगिता जीता। पार्वती 22 अप्रैल, 1997 को केरल के, एर्नाकुलम जिला में मलयाली हिन्दू परिवार में पैदा हुआ था। वह इटप्पल्लि में बड़ा हुआ, इटप्पल्लि एरनाकुलम के निकट एक शहर है। उसके पिता, श्री सोमशेखरन् नायर, एक इंकम् टाक्स् अधिकारी के रूप में काम करता है। और उसकी माँ अनीता सोमन है। पार्वती एरनाकुलम साथ चन्द्रमना नारायणन नंबूतिरी में शास्त्रीय संगीत में प्रशिक्षण मिला है। एक बच्चे के रूप में, वह बच्चों के एशियानेट (Asianet)  टेलीविजन चैनल पर 'मन्च स्टार सिन्गर जूनियर' प्रतियोगिता की विशेष रियलिटी शो जीता। मलयालम प्लेबैक गायकों सुजाता मोहन और जी. वेणुगोपाल, जो भी प्रतियोगिता न्याय। वह इतने सारे मलयालम फिल्मों में गाया है।
दूनहुआंग
दूनहुआंग () पश्चिमी चीन के गांसू प्रान्त में एक शहर है जो ऐतिहासिक रूप से रेशम मार्ग पर एक महत्वपूर्ण पड़ाव हुआ करता था। इसकी आबादी सन् २००० में १,८७,५७८ अनुमानित की गई थी। रेत के टीलों से घिरे इस रेगिस्तानी इलाक़े में दूनहुआंग एक नख़लिस्तान (ओएसिस) है, जिसमें 'नवचन्द्र झील' () पानी का एक अहम स्रोत है। प्राचीनकाल में इसे शाझोऊ (), यानि 'रेत का शहर', के नाम से भी जाना जाता था। यहाँ पास में मोगाओ गुफाएँ भी स्थित हैं जहाँ बौद्ध धर्म से सम्बन्धी ४९२ मंदिर हैं और जिनमें इस क्षेत्र की प्राचीन संस्कृति पर भारत का गहरा प्रभाव दिखता है।
दूनहुआंग दक्षिणी रेशम मार्ग पर स्थित है जो भारत और तिब्बत की राजधानी ल्हासा से होते हुए मंगोलिया और दक्षिणी साइबेरिया जाता था। यह हेशी गलियारे के मुख पर भी स्थित है जिसके ज़रिये मध्य एशिया और चीन के बीच व्यापर और सैनिक गतिविधियाँ चलती थी। इधर से सड़क पूर्व की ओर सीधा चांगआन और लुओयांग की प्राचीन चीनी राजधानियों की तरफ़ जाती थी। इसके इर्द-गिर्द के रेतीले पहाड़ों से रेत उड़-उड़कर एक गाने जैसी आवाज़ करती है। इसलिए इन्हें 'गाती रेत के पहाड़' कहा जाता है, जो कि चीनी भाषा में 'मिन्गशा शान' () है।
दूनहुआंग क्षेत्र में मनुष्यों के वास के २००० साल पुराने निशान मिले हैं। महान इतिहासकार के अभिलेख नामक चीनी इतिहास ग्रन्थ के अनुसार यह युएझ़ी लोगों के मूल निवास स्थान का हिस्सा था। तीसरी सदी ईसापूर्व तक यहाँ शियोंगनु लोग अपनी धाक जमा चुके थे। १२१ ईपू में चीन के हान राजवंश के सम्राट वू ने [[रेशम मार्ग] पर नियंत्रण पाने के लिए शियोंगनुओं को हरा दिया और यहाँ एक छावनी के रूप से दूनहुआंग शहर स्थापित करवाया। यहाँ मिटटी की मीनारे बनवाई गई जहाँ से शियोंगनु हमलों के लिए चौकस रहने के लिए पहरा लगाया जाता था। हमलों में इनपर मशाले जलाकर संकेत दिए जाते थे और 'दून हुआंग' का अर्थ चीनी में 'जलती मशालें' है।
यहाँ पर [[मध्य एशिया]] और [[भारत]] से आते-जाते कारवानों में व्यापारी और [[बौद्ध धर्म|बौद्ध]] प्रचारक होते थे और दूनहुआंग के पास सब से पहली बौद्ध गुफाएँ सन ३५३ में तराशी गईं। इस शहर के चीन और मध्य एशिया के बीच के सरहदी इलाके में होने से इसपर खींचातानी चलती रहती थी और अक्सर इसपर ग़ैर-[[हान चीनी|चीनियों]] का क़ब्ज़ा हो जाता था। हान राजवंश के पतन के बाद फिर से दूनहुआंग पर शियोंगनु नियंत्रण बन गया। बाद में तुर्कियों और तिब्बतियों का भी इसपर क़ब्ज़ा हुआ। १०३७ ईसवी में इसपर [[उइग़ुर|उईग़ुरों]] का और १०६८ में [[पश्चिमी शिया]] साम्राज्य स्थापित करने वाले [[तान्गूत लोग]]ों का क़ब्ज़ा हुआ। १२२७ में इसपर [[मंगोल]] क़ब्ज़ा हो गया जिन्होनें इस शहर को जला डाला लेकिन [[कुबलई ख़ान]] के पूरे चीन को फ़तेह करने के बाद इसका पुनर्निर्माण हुआ। चीन के [[मिंग राजवंश]] काल तक चीन का बाक़ी दुनिया से समुद्री व्यापार ज़ोर पकड़ चुका था और रेशम मार्ग से चीन का ध्यान हट गया। १५१६ में इसपर तिब्बती क़ब्ज़ा हुआ और १७१५ के आसपास फिर से चीन के [[चिंग राजवंश]] का।
दूनहुआंग ऊँचे पहाड़ों से घिरा है और यहाँ सर्दी और गर्मी दोनों ज्यादा होती हैं। जुलाई में औसत अधिकतम तापमान ३३ सेंटीग्रेड और जनवरी में औसत न्यूनतम तापमान −१४.६ सेंटीग्रेड होता है। यहाँ शुष्कता के कारण बर्फ़-बारिश बहुत कम पड़ती है और अगर पड़ भी जाए तो जल्दी ही पानी वापस हवा में ग़ायब हो जाता है।[[श्रेणी:रेशम मार्ग]] [[श्रेणी:गांसू]] [[श्रेणी:मध्य एशिया के शहर]] [[श्रेणी:चीन के शहर]] [[श्रेणी:मध्य एशिया का इतिहास]] [[श्रेणी:चीन का इतिहास]]
विरोचन
विरोचन हिन्दू पौराणिक गाथाओ के अनुसार हिरण्यकशिपु के ज्येष्ठ पुत्र प्रह्लाद का पुत्र , हिरण्यकशिपु का पौत्र तथा बली का पिता और एक असुर राजा था। छान्दोग्य उपनिषद् के अनुसार इन्द्र और वह प्रजापति के पास आत्मन् के बारे में शिक्षा ग्रहण करने गये और ३२ वर्ष तक ब्रह्मचर्य का पालन किया। लेकिन अंत में विरोचन ने प्रजापति की शिक्षा को ग़लत समझ लिया और असुरों को आत्मन् की जगह शरीर को पूजने की शिक्षा देने लगा। इसी कारणवश असुर मृतक की देह को सुगंध, माला तथा आभूषणों से सुसज्जित करते थे। विरोचन देवताओं के साथ युद्ध में वीरगति को प्राप्त हुआ।
बली
बली या मावेली विरोचन और देवाम्बा का पुत्र तथा प्रह्लाद का पौत्र था। वह एक दयालु असुर राजा था। तपस्या तथा बल के माध्यम से उसने देवताओं से अनेकों वरदान प्राप्त कर लिए थे तथा त्रिलोक का आधिपत्य हासिल कर लिया था। इस वजह से उसमें दंभ और अहंकार भर गया था। उसके इसी दंभ और अहंकार को शान्त करने के लिए भगवान विष्णु को वामनावतार का सहारा लेना पड़ा। हिन्दू पौराणिक कथाओं के अनुसार दक्षिण भारत के केरल राज्य में आज भी वामनावतार (विष्णु के अवतार) द्वारा उसे पाताल लोक भेजे जाने के बाद उसके वापस धरती पर वार्षिक आगमन पर ओणम का त्योहार मनाया जाता है।  बली विरोचन तथा देवाम्बा का पुत्र था। वह भक्त प्रह्लाद का पौत्र भी था जिनके नीचे वह बड़ा हुआ और जिन्होंने उसके अन्दर दयालुता और श्रद्धा पैदा की। अंततः बली ने अपने दादा की असुरों के राजा वाली गद्दी संभाली और उसका शासनकाल उसके राज्य की शांति तथा समृद्धि का सूचक बन गया। आगे चलकर उसने पाताल तथा देवलोक भी देवराज इन्द्र पर विजय पाकर हासिल कर लिए। इस हार के पश्चात् देवों ने भगवान विष्णु की आराधना की और उनसे देवलोक वापस दिलाने की विनती की। स्वर्ग में असुरों के गुरु शुक्राचार्य की सलाह पर बली ने अश्वमेध यज्ञ का प्रयोजन इस उद्देश्य से रखा कि त्रिलोक का आधिपत्य उसके हाथ में रहेगा।
नवचन्द्र झील
नवचंद्र झील (), जिसे चीनी भाषा में युएयाचुआन () कहते हैं, चीन के पश्चिमी गांसू प्रान्त में दूनहुआंग शहर से ६ किमी दक्षिण में रेगिस्तानी इलाक़े में एक नख़लिस्तान (ओएसिस) में एक नए चाँद की आकृति वाली एक झील है।
१९६० में इस झील की औसत गहराई ४ से ५ मीटर मापी गई थी और इसकी सब से ज़्यादा गहराई ७.५ मीटर है। समय के साथ इसका पानी ख़त्म होता जा रहा है और १९९० के दशक तक इसकी औसत गहराई सिर्फ़ ०.९ मीटर और सर्वाधिक गहराई सिर्फ़ १.३ मीटर रह गई थी। यहाँ की स्थानीय सरकार ने इसे फिर से भरने की ठानी है और तब से इसमें पानी बढ़ा है। यहाँ सैलानी अक्सर ऊँटों की सैर और झील का नज़ारा करने आते हैं। इस झील के आसपास ऊँचे रेत के टीले होने के बावजूद भी यहाँ हवाओं का रुख़ कुछ ऐसा रहता है कि यह झील रेत से भरकर नष्ट नहीं होती।
सेलेन्गा नदी
सेलेन्गा नदी () मंगोलिया और रूस के साइबेरिया क्षेत्र के बुर्यातिया गणतंत्र की एक प्रमुख नदी है। यह इदेर नदी () और देलगेर नदी () के विलय से बनती है और इसका पानी अंत में बायकल झील में एक नदीमुख (डेल्टा) बनाकर मिल जाता है। इसकी कुल लम्बाई ९९२ किमी है और यह येनिसेय-अंगारा नदी मंडल के लिए जल का एक महत्वपूर्ण स्रोत है। बायकल झील में जाने वाला लगभग आधा पानी इसी नदी से आता है।
मंगोलिया के सेलेन्गे प्रान्त का नाम इसी नदी से आया है।
इरकुत्स्क ओब्लास्त
इरकुत्स्क ओब्लास्त () रूस के साइबेरिया क्षेत्र के दक्षिणपूर्वी भाग में स्थित रूस का एक संघीय खंड है जो उस देश की शासन प्रणाली में ओब्लास्त का दर्जा रखता है। यह अंगारा, लेना और निझ़नाया तुंगुस्का नदियों का जलसम्भर क्षेत्र है। इसकी राजधानी इरकुत्स्क शहर है और इस प्रान्त की आबादी २०१० की जनगणना में २४,२८,७५० अनुमानित की गई थी। इरकुत्स्क ओब्लास्त का क्षेत्रफल ७,६७,९०० वर्ग किमी है यानि लगभग पाकिस्तान के क्षेत्रफल के बराबर। इरकुत्स्क ओब्लास्त की स्थापना सोवियत संघ के ज़माने में २६ सितम्बर १९३७ को हुई थी।
नागर ब्राह्मण
नागर ब्राह्मण इतिहास - स्कन्दपुराण वह प्राचीनतम पुस्तक है जिसमे नागर ब्रह्मणों की उत्पत्ति के विषय में उल्लेख मिलता है ऐसा माना जाता है कि स्कन्द पुराण वह ग्रन्थ है जिसे ३००-७०० A.D. के मध्य राजा स्कन्दगुप्त और वल्लभी शासको द्वारा बुद्ध धर्मं के विरुद्ध ब्राह्मण धर्म के निर्धारण के लिए विभिन्न इतिहासकारों तथा लेखको द्वारा लिखा गया था |
इनमे नागर ब्राह्मण सर्वोत्कृत्ष्ट ब्राह्मण थे, अतः ब्राह्मण धर्म को और आगे बढाने के कार्य के लिए नागर ब्राह्मणों को लगाया गया | नागर ब्राह्मण धर्म का अर्थ समझाने और व्याख्या करने के कार्य में निपुण थे और विशेष ज्ञान रखते थे और इसके बदले में कोई पारिश्रमिक भी नहीं लेते थे इसलिए राजाओं द्वारा इन्हें भूमि दे दी जाती थी, अधिकतर इनका निवास स्थान वडनगर और आनंदनगर के आसपास था | नागर ब्राह्मण समुदाय के ये लोग सुदूर प्रदेशों की यात्रा करते थे | मिश्र, बेबीलोन, ब्राज़ील, काबुल, भारत, चीन तथा कम्बोडिया जैसे देशों में इन्ही लोगों ने शिव तथा शैव मत में विश्वास स्थापित किया
नागर ब्राह्मण के मूल स्थान के आधार पर ही उन्हें जाना जाने लगा जैसे वडनगर के वडनगरा ब्राह्मण विसनगर के विसनगरा, प्रशनिपुर के प्रशनोरा (राजस्थान,) जो अब भावनगर तथा गुजरात के अन्य प्रान्तों में बस गए, क्रशनोर के क्रशनोरा तथा शतपद के शठोदरा आदि।
इरकुत्स्क
इरकुत्स्क () रूस के साइबेरिया क्षेत्र के दक्षिणपूर्वी भाग में स्थित इरकुत्स्क ओब्लास्त नामक प्रान्त की राजधानी है। अंगारा नदी के किनारे बसा हुआ यह शहर साइबेरिया के सबसे बड़े शहरों में से एक है और २०१० की जनगणना में इसकी आबादी ५,८७,२२५ गिनी गई थी। इसके पास अन्गार्स्क () और शेलेख़ोव () शहर स्थित हैं जो इरकुत्स्क महानगर क्षेत्र का हिस्सा गिने जाते हैं और अगर इन्हें भी गिना जाए तो इरकुत्स्क महानगर की आबादी १० लाख के आसपास है।
इरकुत्स्क में जुलाई में तापमान ३७.२ सेंटीग्रेड तक जा चुका है और सर्दियों में जनवरी में −४९.७ सेंटीग्रेड तक गिर भी चुका है। इतनी भयंकर सर्दी में शीतकालीन मौसम में किसी ज़माने में यहाँ दूध जमी हुई ईंटों में बिका करता था। यह शहर सन् १६६१ में एक फ़ौजी यातायात पड़ाव के रूप में स्थापित हुआ था लेकिन समय के साथ काफ़ी विस्तृत हो गया।
प्रवीण प्रकाशन
प्रवीण प्रकाशन हिन्दी पुस्तकों के एक प्रमुख प्रकाशक हैं।
सूर्यभारती प्रकाशन
सूर्यभारती प्रकाशन हिन्दी पुस्तकों के एक प्रमुख प्रकाशक हैं। इसकी स्थापना 1948 में हुई।यह राष्ट्रवादी लेखकों की पुस्तकें प्रकाशित करता है। नाथुराम गोडसे की आत्मकथा गांधी वध क्यों? यहां से प्रकाशित सबसे चर्चित पुस्तक रही। तेजपाल सिंह धामा की बेगमों की प्रेमकथाएं भी इस संस्थान की बेस्ट सेलर पुस्तक है।
अंगारा नदी
अंगारा नदी () रूस के साइबेरिया क्षेत्र के दक्षिण-पूर्वी भाग में इरकुत्स्क ओब्लास्त और क्रस्नोयार्स्क क्राय राज्यों में बहने वाली १,७७९ किमी लम्बी एक नदी है। यह बयकाल झील से बाहर बहने वाली अकेली नदी है और साइबेरिया की महत्त्वपूर्ण येनिसेय नदी की एक उपनदी है। इरकुत्स्क ओब्लास्त के बहुत से प्रमुख शहर, जैसे कि इरकुत्स्क, अंगार्स्क, ब्रात्स्क और उसत-इलिम्स्क इसी के किनारे बसे हुए हैं। इलिम नदी इस नदी की एक उपनदी है और अंगारा नदी को इस से विलय करने से पहले 'ऊपरी तुंगुस्का नदी' () के नाम से भी जाना जाता है। ध्यान दे कि 'निचली तुंगुस्का नदी' () येनिसेय नदी की एक अलग उपनदी है जो अंगारा नदी से भिन्न है।
तत्काल सकल निपटान
तत्काल सकल निपटान अथवा वास्तविक समय सकल भुगतान प्रणाली (अंग्रेजी: Real time gross settlement (RTGS)), या आर टी जी एस एक ऐसी निधि अंतरण पद्धति है जिसमें एक बैंक से दूसरे बैंक में मुद्रा का अंतरण 'वास्तविक समय' और 'सकल' आधार पर होता है। यह किसी बैंकिंग चैनल द्वारा मुद्रा अंतरण का सबसे तेज माध्यम है। 'वास्तविक समय' में भुगतान से तात्पर्य है कि भुगतान लेनदेनों (संव्यवहारों) के लिए कोई प्रतीक्षा अवधि नहीं होती। जैसे ही कोई लेनदेन प्रसंस्कृत होता है ठीक उसी समय उसका निपटान हो जाता है। 'सकल भुगतान' से तात्पर्य लेनदेनों का किसी अन्य लेनदेन जैसे कि बंचिंग या नेटिंग आदि के लिए प्रतीक्षा किए बिना, एक के लिए एक आधार पर निपटान होना है। किसी लेनदेन के प्रसंस्कृत होने के बाद भुगतान अंतिम और अप्रतिसंहरणीय हो जाता है।
तत्काल सकल निपटान दो माध्यम से किया जाता है :
ऑनलाइन : अगर आपके पास इन्टरनेट की सुविधा उपलब्ध है तो आप घर बैठे ऑनलाइन ही मोबाइल बैंकिंग या नेट बैंकिंग के माध्यम से किसी भी RTGS Enabled बैंक में पैसे का ट्रांसफर कर सकते है। नेट बैंकिंग या मोबाइल बैंकिंग से RTGS द्वारा पैसे भेजने के लिए आपको जिसे पैसे भेजने हैं उसे लाभार्थी या beneficiary के रूप में जोड़ना होता है। इसके लिए आपको लाभार्थी का बैंक खाता नम्बर, बैंक का नाम और शाखा और आईएफएससी संख्या भर कर एक बार लाभार्थी को जोड़ना होता है। इसके बाद आप जब भी पैसे ट्रान्सफर करना चाहें अपने नेट बैंकिंग में पहले से जुड़े हुए लाभार्थी को चुन कर उसे पैसे भेज सकते हैं।
ऑफलाइन : आप अपने बैंक में जाकर RTGS कर किसी भी RTGS Enabled बैंक में पैसे ट्रान्सफर करवा सकते हैं। ग्राहक जिसे पैसे भेजना है उसके नाम, बैंक, शाखा का नाम, आईएफएससी, खाता प्रकार और खाता संख्या का विवरण अपने बैंक को उपलब्ध कराता हैं और भेजे जाने वाली राशि बताता है। साथ ही ग्राहक अपनी बैंक शाखा को अपने खाते को डेबिट करने और राशि भेजने के लिए अधिकृत करता है।
भारतीय रिज़र्व बैंक
एल्बम (संगीत)
एक एल्बम रिकॉर्डिंग का एक संग्रह होता है जो विनाइल डिस्क, कॉम्पैक्ट कैसेट, कॉम्पैक्ट डिस्क, या डिजिटल माध्यम से वितरित किया जाता है। कवर कला एल्बम का एक अभिन्न अंग माना जाता है। कई एल्बमों भी लाइनर नोटों और पृष्ठभूमि जानकारी या रिकॉर्डिंग का विश्लेषण, reprinted किया गीत, कलाकारों के चित्र, या अतिरिक्त कलाकृति और पाठ देने आवेषण के साथ आते हैं। ये अब अक्सर सीडी पुस्तिकाओं के रूप में पाया जाता है।
कैसेट 1970 से 1990 के दशकों में रिकॉर्ड किये गए संगीत के वितरण के लिए एक लोकप्रिय माध्यम था। कॉम्पैक्ट कैसेट दोगुनी तरफा चुंबकीय टेप पर ध्वनि रिकॉर्डिंग का इस्तेमाल करती है। संगीत टेप के दोनों 'ए' और 'बी' पक्ष पर दर्ज की जाती है।
कॉम्पैक्ट डिस्क प्रारूप प्रभावी ढंग से दोनों विनाइल रिकॉर्ड और कैसेट की जगह, रिकॉर्ड किये गए संगीत एल्बमों के वितरण में बड़े पैमाने पर बाजार के लिए मानक बन गया है। कॉम्पैक्ट डिस्क (सीडी) डिजिटल डाटा भंडारण युक्ति है।
ओस्त्रोग
ओस्त्रोग या ऑस्त्रोग​ () रूसी भाषा में एक छोटे क़िले के लिए शब्द है, जो अक्सर लकड़ी के बने होते हैं और जिनमें सैनिक अस्थाई रूप से रहते हैं। ओस्त्रोगों के घेरे अक्सर पेड़ों के तनों को काटकर और तराशकर उनकी ४-६ मीटर ऊँची दीवार के रूप में होते थे। इसी वजह से इनका नाम रूसी भाषा के 'स्त्रोगात' () शब्द से आया है जिसका मतलब 'लकड़ी छीलना' होता है। ओस्त्रोगों के विपरीत रूस में पत्थर के बने बड़े क़िलों को 'क्रेमलिन' () कहा जाता है।
ओस्त्रोग अक्सर ऐसे दूर-दराज़ इलाक़ों में सैनिक कार्यवाइयों में सहायता के लिए बनाए जाते थे जहाँ पत्थर के क़िले बनाने के साधन नहीं थे। १७वीं शताब्दी में जब रूसी साम्राज्य के साइबेरिया पर क़ब्ज़ा करना शुरू किया तो वहाँ बहुत से ओस्त्रोग बनाए गए। आगे चलकर रूस में अपराधियों को दंड देने के लिए उन्हें साइबेरिया भेजा जाने लगा जहाँ उन्हें ओस्त्रोगों में रखा जाता था। इस से रूसी भाषा में १८वीं सदी के बाद से 'ओस्त्रोग' शब्द का एक अतिरिक्त अर्थ 'जेल' या 'कारावास' भी बन गया है।
बुर्ज
बुर्ज () ऐसी ईमारत या ढाँचे को कहते हैं जिसकी ऊँचाई उसकी चौड़ाई से काफ़ी अधिक हो। अगर ढांचा ज़्यादा ऊंचा हो तो उसे मीनार () कहा जाता है, हालांकि साधारण बोलचाल में कभी-कभी 'बुर्ज' और 'मीनार' को पर्यायवाची शब्दों की तरह प्रयोग किया जाता है। बहुत ही कम चौड़ाई रखने वाले और खिचे से दिखने वाले ढांचों को 'बुर्ज' की बजाए 'खम्बा' या 'स्तम्भ' () कहा जाता है। बुर्जों का प्रयोग कई वजहों से किया जाता है, जिनमें अक्सर बुर्जों से दूर तक दिखाई दे सकने का लाभ उठाया जाता है, मसलन संतरी-बुर्जों () में, होटलों में और महलों में। मानव हज़ारों सालों से बुर्जों का निर्माण करते आ रहें हैं और इसमें ईंट, मिटटी, लकड़ी जैसी सामग्रियों का इस्तेमाल होता आया है। मध्य पूर्व के जेरिको () शहर में ९,००० साल पुराने बुर्ज अस्तित्व में हैं।
संतरी बुर्ज
संतरी बुर्ज या पर्यवेक्षण बुर्ज () ऐसे बुर्ज को कहा जाता है जिसका प्रयोग आसपास के क्षेत्र पर निगरानी रखने के लिए किया जाता हो। अक्सर ऐसे संतरी बुर्जों का प्रयोग फ़ौजी या जेल सम्बन्धी कारणों से किया जाता है। जहाँ बहुत से साधारण बुर्ज किसी ईमारत के साथ जुड़े होते हैं, वहाँ संतरी बुर्ज अक्सर इमारतों से अलग खड़े होते हैं और उनका निर्माण कभी-कभी क़िलेनुमा होता है ताकि उनपर तैनात पहरेदार ऊपर से शत्रुओं पर हमला कर सके और अपने क्षेत्र पर हुए आक्रमण से रक्षा कर सकें।
तान्गूत लोग
तान्गूत () एक तिब्बती-बर्मी भाषा बोलने वाला समुदाय था जिसने प्राचीन चीन के पश्चिम में पश्चिमी शिया राज्य स्थापित किया। माना जाता है कि वे १०वीं सदी ईसवी से पहले उत्तर-पश्चिमी चीन में आ बसे थे। माना जाता है कि इनका तिब्बती लोगों से नसल का सम्बन्ध था लेकिन जहाँ ऐसी अन्य जातियाँ तिब्बती समुदाय में घुल गई वहाँ तान्गूत तिब्बत से दूर उत्तर में थे इसलिए इनकी अलग पहचान बनी रही। चीन में तान्गूत लोगों को चिआंग लोगों की एक प्राचीन शाखा समझा जाता है।
तान्गूतों ने समय के साथ बौद्ध धर्म अपना लिया और उनके पश्चिमी शिया राज्य का राजकीय धर्म भी यही था। उन्होंने सारे प्रमुख बौद्ध ग्रंथों का अपनी तान्गूत भाषा में अनुवाद कर लिया। तिब्बती भाषा की तरह उन्होंने अपनी भाषा लिखने के लिए एक लिपि विकसित करी लेकिन जहाँ तिब्बती लिपि भारत की लिपि-परम्परा पर आधारित थी वहाँ तान्गूत लिपि चीनी भावचित्रों से आगे विकसित की गई। मंगोलिया में चंगेज़ ख़ान के उभरने के बाद मंगोल साम्राज्य फैला और तान्गूतों का पश्चिमी शिया ध्वस्त हो गया। फिर भी तान्गूतों की भाषा १६वीं सदी ईसवी तक मध्य चीन में बोली जाती रही और बहुत से तान्गूत मंगोलों के साथ कार्यरत हो गए। आज भो मंगोलिया में 'तान्गूद' के पारिवारिक नाम वाले लोग रहते हैं।
ओमान चांडी
उम्मन चांडी (मलयालम: ഉമ്മന് ചാണ്ടി) (, भारतीय साम्राज्य, ) का जन्म त्रावणकोर, पुतुप्पल्लि में ३१ अक्टूबर १९४३ में हुआ। वह भारतीय राजनीतिज्ञ और केरल के वर्तमान मुख्यमंत्री है। वह केरल के पहले २००४ से २००६ तक मुख्यमंत्री और २००६ से २०११ तक केरल विधानसभा में विपक्ष के नेता थे।
ड्राईब्रिज हाउस
ड्राईब्रिज हाउस () एक बड़ी 17 वीं शताब्दी की ग्रेड द्वितीय सूचीबद्ध इमारत है, जो मॉनमाउथ, दक्षिण-पूर्व वेल्स, यूनाइटेड किंगडम, में स्थित है। यह शहर के दक्षिण-पश्चिम में स्थित है, एक छोटी सी धारा पर बने "शुष्क पुल" के करीब, जो अब पास के एक गोलचक्कर के नीचे दफन है। यह मॉनमाउथ हेरिटेज ट्रेल की 24 इमारतों में से एक है और इसे ब्रिजेस कम्युनिटी सैंटर प्रबंधित करती है।
इस स्थान पर पहला घर जॉन रॉबर्ट्स के लिए 1558 से पहले बनाया गया था और शायद एक बड़ा काला और सफेद त्रिभुजाकार फार्महाउस। वर्तमान घर मॉनमाउथ के विलियम रॉबर्ट्स द्वारा 1671 में बनाया गया था, जब वह विंडसर कैसल में राजा के कार्य के रिसीवर और वेतनपाल के रूप में सेवारत थे। इसके आसपास के कुछ हिस्सों की भूमि और इमारतों को 1840 में बेच दिया गया था। 1867 में विलियम रॉबर्ट्स के एक वंशज चार्ल्स हेनरी क्रॉम्प्टन-रॉबर्ट्स घर को बहाल और विस्तार करने के लिए और एक नई दक्षिणी शाखा जोड़ने के लिए ज़िम्मेदार थे। क्रॉम्पटन-रॉबर्ट्स 1877 में मॉनमाउथशायर के उच्च शेरिफ थे और बाद में केंट के सैंडविच से सांसद।
400 साल से घर पर रॉबर्ट्स (क्रॉम्पटन-रॉबर्ट्स) परिवार का स्वामित्व था, जो शहर में लोगों और संगठनों को समर्थन करने में एक सक्रिय दिलचस्पी लिया करते थे। इसमें अच्छे प्लास्टर के काम व लकड़ी की नक्काशियों वाले स्वागत कक्ष हैं और बे खिड़कियों पर विशेष रूप से कमीशन करके मंगाये गए अर्थुरियन दंतकथा के ग्रिसेलिय राउंडल हैं। वर्तमान घर की आंतरिक सज्जा में अभी भी विलियम रॉबर्ट्स के भवन के अवशेष मिल सकते हैं जैसे चाय के कमरे का जड़ा दरवाजा, ओक की चौखटे और सीढ़ी के कुछ हिस्से, नक्काशीदार चिमनियाँ और डेल्फ़्ट-टाइलों से सुसज्जित दीवारें। चार्ल्स क्रॉम्पटन-रॉबर्ट्स और उनकी पत्नी मैरी के चित्र गैलरी में पाए जा सकते हैं।
ड्राईब्रिज हाउस, जिसे ब्रिजेस कम्युनिटी सैंटर भी कहते हैं, मॉनमाउथ में केवल एकमात्र लाइसेंस प्राप्त शादियों के लिए समारोह स्थल है और कई स्थानीय संगठनों के लिए एक बैठक की जगह है। इसमें विभिन्न प्रकार के उपक्रम हैं: बुजुर्ग लोगों के लिए डे सेंटर, नर्सरियाँ और स्वास्थ्य समूह, व वैकल्पिक थेरेपी चिकित्सकों के केन्द्र।
तान्गूत भाषा
तान्गूत भाषा () या शी शिया भाषा () एक प्राचीन उत्तरपूर्वी तिब्बती-बर्मी भाषा थी जो कभी पश्चिमी शिया साम्राज्य के तान्गूत लोगों द्वारा बोली जाती थी। इसे कभी-कभी तिब्बती-बर्मी भाषा-परिवार की चिआंगी उपशाखा () में वर्गीकृत किया जाता है। तान्गूत का तिब्बती भाषा और बर्मी भाषा से दूर का सम्बन्ध है। मंगोल सम्राज चंगेज़ ख़ान ने पश्चिमी शिया साम्राज्य को १२२६ में हमले के बाद नष्ट कर दिया और तान्गूत लोग और उनकी भाषा धीरे-धीरे लुप्त हो गए। तान्गूत लोग बौद्ध थे और बहुत से बौद्ध ग्रंथों का तान्गूत भाषा में अनुवाद लिया गया। जब तक तान्गूत भाषा अस्तित्व में रही यह इस क्षेत्र की एक साहित्य-सम्पूर्ण मुख्य भाषा थी। इसमें ६,००० से अधिक पुस्तकें, पांडुलिपियाँ और शिलालेख मिलें हैं, जिनमें से लगभग आधी धर्म-सम्बन्धी हैं। तान्गूत भाषा का आख़री लिखित नमूना सन् १५०२ से मिलता है और यह एक बौद्ध धारणी (धर्म-वाक्य) है।
लिपि के नज़रिए से जहाँ तिब्बती और बर्मी लिपियाँ भारत की ब्राह्मी लिपि की वंशज हैं वहाँ तान्गूत लिपि चीनी भावचित्रों पर आधारित थी (हालांकि चीनी लिपि से अलग थी)।
तिरमिज़
तिरमिज़ () मध्य एशिया के उज़बेकिस्तान देश के दक्षिणी भाग में स्थित सुरख़ानदरिया प्रान्त की राजधानी है। यह उज़बेकिस्तान की अफ़्ग़ानिस्तान के साथ सरहद के पास प्रसिद्ध आमू दरिया के किनारे बसा हुआ है। इसकी आबादी सन् २००५ में १,४०,४०४ थी।
'तिरमिज़' के नाम की उत्पत्ति को लेकर विद्वानों में मतभेद है। कुछ समझते हैं कि यह सिकंदर महान के ज़माने में यूनानी भाषा के 'थ़ेरमोस​' () शब्द पर रखा गया, जिसका मतलब 'गरम' है। दूसरो के अनुसार यह संस्कृत के 'तरमतो' (तर्मतो) शब्द से आया है जिसका मतलब 'नदी के तीरे' (यानि आमू दरिया के किनारे) है।
यह मध्य एशिया और भारत के बीच का एक बहुत ही महत्वपूर्ण शहर रहा है जहाँ से इन दोनों के दरमियान भारी व्यापार और सांस्कृतिक अदला-बदली चलती आई है। आज भी यहाँ आमू दरिया के ऊपर 'उज़्बेक-अफ़्ग़ान मित्रता पुल' बना हुआ है जो समरक़न्द को बल्ख़ से जोड़ता है और यही मार्ग दक्षिण दिशा में आगे जाकर भारतीय उपमहाद्वीप में दाख़िल होता है। यहाँ प्राचीनकाल में कुषाण साम्राज्य फैला हुआ था जिसकी दो राजधानियाँ मथुरा और पेशावर थीं। उस ज़माने में बौद्ध धर्म इस पूरे क्षेत्र का राजकीय धर्म था और यहाँ बौद्ध-धर्म सम्बंधी बहुत से शिल्प-निर्माण और अन्य अवशेष मिलते हैं। यह पूर्व दिशा में उत्तरी रेशम मार्ग के ज़रिये पूर्वी तुर्किस्तान (आधुनिक शिनजियांग) और चीन से भी जुड़ा हुआ था।
७वीं और ८वीं सदियों में यहाँ अरब हमलावर आये और इस क्षेत्र में इस्लाम फैल गया। समय के साथ यह सूफ़ी विचारधारा का एक महत्वपूर्ण केंद्र बना। अल-तिरमिज़ी () यहाँ की 'बाग़' नामक बस्ती में पैदा हुए एक मशहूर धार्मिक लेखक व चिंतक थे जिन्हें 'हाकिम-ए-तिरमिज़ी' और उज़बेक भाषा में 'तिरमिज़ ओता' (यानि 'तिरमिज़ का पिता') भी कहा जाता है।
१९वीं सदी में रूसी साम्राज्य का उज़्बेकिस्तान पर क़ब्ज़ा हो गया और १८९७ में यहाँ रूसी छावनी और क़िला बनने के बाद तिरमिज़ शहर का आधुनिकरण हुआ। १९७९ से १९८९ में जब सोवियत संघ की अफ़्ग़ानिस्तान में सैनिक गतिविधि जारी थी तो तिरमिज़ इन दोनों के बीच एक महत्वपूर्ण यातायात केंद्र के रूप में भी कुछ समय के लिए व्यस्त था।
तूल नदी
तूल नदी () मंगोलिया के उत्तरी भाग में बहने वाली एक प्रमुख नदी है जिसे मंगोल लोग एक पवित्र नदी मानते हैं। इसे पुराने ज़माने में 'तोला नदी' () भी कहा जाता था और 'तूल' शब्द का अर्थ मंगोल भाषा में 'पानी में चलना' होता है। इस ७०४ किमी लम्बी नदी का ज़िक्र 'मंगोलों का गुप्त इतिहास' नामक इतिहास-ग्रन्थ में हुआ था। मंगोल लोग इस अक्सर 'ख़तन तूल' यानि 'रानी तूल' बुलाते हैं। इसके जलसम्भर का क्षेत्रफल ४९,८४० वर्ग किमी है।
तूल नदी ख़ेन्ती पहाड़ों से निकलकर मंगोलिया की राजधानी उलान बतोर के दक्षिणी भाग में निकलती है। यह ओरख़ोन नदी की उपनदी है जो स्वयं सेलेन्गा नदी में जाकर मिलती है और यह पानी आगे जाकर रूस की बायकल झील में विलय हो जाता है। नवम्बर से अप्रैल तक भीषण सर्दी के कारण तूल नदी ऊपर से जम जाती है। इसके किनारे धुनकी (विलो) के वन उगते हैं और नदी में एक प्रकार की स्टर्जन मछली रहती है जिसके लुप्त होने का ख़तरा है। इस नदी में ज़ामर क्षेत्र में सोने की खानों से और उलान बतोर के शहर से प्रदूषण आता है जिस से पानी काफ़ी ख़राब रहता है।
तामिर नदी
तामिर नदी () मंगोलिया के मध्य भाग में बहने वाली एक प्रमुख नदी है। 'तामिर' शब्द का अर्थ मंगोल भाषा में 'मांस-पेशी' () होता है। यह ख़ानगई पर्वतों से उभरती है और ओरख़ोन नदी की एक प्रमुख उपनदी है जो स्वयं सेलेन्गा नदी में जाकर मिलती है और यह पानी आगे जाकर रूस की बायकल झील में विलय हो जाता है। तामिर नदी अपने गहरे नीले और बहुत साफ़ पानी के लिए मशहूर है।
विश्व गौरैया दिवस
विश्व गौरैया दिवस को गौरैया के प्रति जागरूकता बढ़ाने के उद्देश्य से मनाया जाता है। इसके अलावा ये शहरी वातावरण में रहने वाले आम पक्षियों के प्रति जागरूकता लाने हेतु भी मनाया जाता है। इसे हर साल 20 मार्च के दिन मनाया जाता है। ये "नेचर फोरेवर सोसाइटी" (भारत) और "इको-सिस एक्शन फ़ाउंडेशन" (फ्रांस) के मिले जुले प्रयास के कारण मनाया जाता है।
नासिक निवासी मोहम्मद दिलावर ने घरेलू गौरैया पक्षियों की सहायता हेतु "नेचर फोरेवर सोसाइटी" की स्थापना की थी। इनके इस कार्य को देखते हुए "टाइम" ने 2008 में इन्हें "हिरोज ऑफ दी एनवायरमेंट" नाम दिया था। विश्व गौरैया दिवस मनाने की योजना भी इन्हीं के कार्यालय में एक सामान्य चर्चा के दौरान बनी थी।
पर्यावरण के संरक्षण और इस कार्य में मदद की सराहना करने हेतु एनएफ़एस ने 20 मार्च 2011 में गुजरात के अहमदाबाद शहर में गौरैया पुरस्कार की शुरुआत की थी।
पैर की दाद
पैर की दाद ('ringworm of the foot' या 'tinea pedis') कवक द्वारा लगने वाला रोग है जिसमें पाँव की त्वचा शल्की (scaling) होकर छूटती है। इसमें खुजली भी होती है। इसे 'एथलीट्स फुट' (Athlete's foot) भी कहते हैं। यह 'ट्राइकोफाइटॉन' (Trichophyton) वंश के कवक के कारण होती है तथा प्रायः नम क्षेत्रों (स्थानघर आद) में नंगे पाँव चलने के कारण एक व्यक्ति से दूसरे में फैलती है। यद्यपि यह मुख्यतः पाँव की त्वचा को प्रभावित करती है किन्तु शरीर के दूसरे भागों (जैसे चांपातर (groin)) में भी लग सकती है।
इस रोग को ठीक करने के लिये बहुत सी दवाइयाँ और मरहम उपलब्ध हैं।
एथलीट्स फुट संक्रामक (फैलने वाला) रोग है। इस रोग के अन्दर अंगूठे और उंगलियों के बीच की त्वचा मुलायम हो जाती है और खाल छिलके की तरह उतरने लगती है। पैरों में फफून्दी सी छा जाती है और बदबू भी आने लगती है। ये रोग ज्यादातर गर्मी के मौसम मे होता है।
एथलीट्स फुट का रोग ठीक करने के लिये पैरों को हमेशा साफ और बिल्कुल सूखा रखना चाहिए तथा उंगलियों के बीच में फुट पाउडर लगाना चाहिए।
पानी की घड़ी
प्राचीन काल मैं समय ज्ञात करने के लिए पानी की घड़ी का उपयोग किया जाता था  पानी के घड़ी का उपयोग समय के मापन मैं किया जाता था इसे बनाने मैं अलग अलग तरह के यंत्र है
यह अनेक प्रकार के है एव रेत आदि का भी उपयोग समय मापने के लिए किया जाता था
कुछ स्थानों मैं मटके का उपयोग समय के माप के लिए किया जाता था इसमें एक छिद्र कर पानी जाने देते थे और समय की गणना करते थे
इसके लिए एक बांस के टुकड़े को काट के जल स्रोत के पास रख देते थे यह पूर्ण भरते है आवाज के साथ सूचित करती है इसे बार बार बदले की आवश्यकता नहीं होती है
सरगीपाल
यह क्षेत्र छत्तीसगढ़ के बस्तर जिले मैं है जो की एक गाव है एव यह जगदलपुर से लगा हुआ है
मोशन पिक्चर असोसिएशन ऑफ़ अमेरिका
मोशन पिक्चर असोसिएशन ऑफ़ अमेरिका (एमपीएए) () एक अमेरिकी व्यापार संगठना है जो छः बड़े होलीवूड स्टूडियों को पेश करती है। १९२२ में मोशन पिक्चर्स प्रोड्यूसर्स एंड डिस्ट्रीब्यूटर्स ऑफ़ अमेरिका (एमपीपीडीए) के नाम से स्थापित यह संगठन अपने सदस्यों के हित के लिए प्रयत्नशील रहती है और एमपीएए फ़िल्म गुणवत्ता सिस्टम की देख-रेख करती है। भूतपूर्व डेमोक्रेट सेनेटर क्रिस डोड्ड इसके वर्तमान चेयरमैन है।
अरख़ानगई प्रांत
अरख़ानगई () मंगोलिया के पश्चिम-मध्य में स्थित उस देश का एक अइमग (यानि प्रांत) है।
'अरख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। इस प्रांत का नाम ख़ानगई पर्वतों पर रखा गया है और मंगोल भाषा में 'अरख़ानगई' का अर्थ 'उत्तरी ख़ानगई' होता है। इसके विपरीत ओवोरख़ानगई प्रांत के नाम का अर्थ 'दक्षिणी ख़ानगई' है।
अरख़ानगई प्रांत में बहुत से ज्वालामुखी और ज्वालामुखीय झीलें हैं जिन से इसका भू-दृश्य 'ज़बरदस्त' बुलाया जाता है। इसका सबसे ऊँचा पहाड़ ओरख़ोन और तामिर नदियों के संगम पर स्थित ३,५२९ मीटर (११,५७८ फ़ुट) ऊँचा ख़ारलगत​ई () पर्वत है। इस प्रांत में ख़ोरगो () नाम का प्रसिद्ध मृत ज्वालामुखी भी है। यहाँ ख़ानगई पर्वतों से बहुत से नदी-झरने उभरते हैं जो सभी अंत में जाकर सेलेन्गा नदी के जलसम्भर का हिस्सा हैं। पश्चिम में तेरख़ीन त्सगान नूर​ (, 'नूर' का मतलब 'झील' है) नामक झील है, जिसके बारे में यह धारणा है कि यह एक दानव के एक महान चट्टान फेंकने से बन गई थी। जब दानव ने इसे देखा तो आश्चर्य से चिल्लाया, 'देखो, एक सफ़ेद झील' और उसका यही कथन ही झील का नाम है।
इस प्रांत में सर्दी और गर्मी दोनों बहुत पड़ती हैं। सर्दियों का औसत न्यूनतम तापमान −३० °सेंटीग्रेड से −३८ °सेंटीग्रेड होता है जबकि गर्मियों में औसत अधिकतम तापमान २५ °सेंटीग्रेड and ३६ °सेंटीग्रेड होता है।
अरख़ानगई प्रांत में मवेशी पालन एक प्रमुख व्यवसाय है। यहाँ बकरियाँ, भेड़ें, गाय (यैक), घोड़े और ऊँट पाले जाते हैं। ऊँट इस प्रांत के दक्षिण-पूर्वी इलाकों में होते हैं।
बुल्गन प्रांत
बुल्गन () मंगोलिया के उत्तर में स्थित उस देश का एक अइमग (यानि प्रांत) है। इस प्रांत की राजधानी का नाम भी बुल्गन शहर ही है।
बुल्गन प्रांत में एक तरफ़ तो बहुत से कोणधारी वन हैं और दूसरी तरफ़ यह वन कम घने होते हैं और भू-दृश्य मध्य मोंगोलियाई क्षेत्र के शुष्क स्तेपी मैदान में परिवर्तित हो जाता है। इस प्रांत की मुख्य नदियाँ ओरख़ोन और सेलेन्गा हैं। इनकी वजह से दक्षिणी बुल्गन प्रांत में खेती-बाड़ी होती है। इस प्रांत की एरदेनेत () ताम्बे की खान विश्व की सबसे बड़ी ताम्बे की खानों में से एक है।
ओरख़ोन नदी
ओरख़ोन नदी () मंगोलिया के उत्तरी भाग में बहने वाली एक प्रमुख नदी है। यह अरख़ानगई प्रांत के ख़ानगई पर्वतों से शुरू होती है और १,१२४ किमी उत्तर की तरफ़ बहकर सेलेन्गा नदी में विलय कर जाती है, जिसका स्वयं आगे जाकर रूस की बायकल झील में विलय हो जाता है। ओरख़ोन मंगोलिया की सबसे लम्बी नदी है और तूल नदी और तामिर नदी इसकी मुख्य उपनदियाँ हैं।
ओरख़ोन नदी की घाटी की मंगोलिया के इतिहास में अहम भूमिका रही है। इसके किनारे प्राचीन उईग़ुर ख़ागानत की राजधानी ओर्दु बालिक़ () और मंगोल साम्राज्य की प्राचीन राजधानी काराकोरुम () के खँडहर स्थित हैं। इसी नदी के पास ओरख़ोन शिलालेख मिले हैं जो पुरानी तुर्की भाषा के सब से पुराने ज्ञात लेख हैं।
'ओरख़ोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
सेलेंगे प्रांत
सेलेंगे () मंगोलिया के उत्तर में स्थित उस देश का एक अइमग (यानि प्रांत) है। इस प्रांत की राजधानी सुख़बातर () शहर है। इस प्रांत का नाम इसमें बहने वाली सेलेन्गा नदी पर पड़ा है। इस प्रांत की ज़मीन इसकी बहुत से नदी-झरनों की वजह से बड़ी उपजाऊ है और यहाँ की गेंहू, सेब और अन्य पैदावार मंगोलिया-भर में जाती है। इस प्रांत के बीच में दरख़ान-ऊल​ प्रांत है जो चारों तरफ़ से सेलेंगे प्रांत से घिरा हुआ है और जिसको सन् १९९४ में सेलेंगे प्रांत से अलग किया गया था।
सुम (ज़िला)
सुम (), सुमु या सुमुन मंगोलियाई और तुर्की भाषाओँ में ज़िले का स्तर रखने वाले एक प्रशासनिक प्रभाग हो कहते हैं। यह ईकाई मंगोलिया में और चीन और रूस के मंगोल इलाक़ों में इस्तेमाल होती है। चीन में इसे भीतरी मंगोलिया में और रूस में इसे बुरयात गणतंत्र और तूवा में प्रयोग किया जाता है।
उत्पलाचार्य
उत्पलाचार्य प्रत्यभिज्ञादर्शन के एक आचार्य थे। ये काश्मीर शैवमत की प्रत्यभिज्ञा शाखा के प्रवर्तक सोमानंद के पुत्र तथा शिष्य थे। इनका समय नवम शती का अंत और दशम शती का पूर्वार्ध था। इन्होंने प्रत्यभिज्ञा मत को अपने सर्वश्रैष्ठ प्रमेयबहुल ग्रंथ 'ईश्वर-प्रत्यभिज्ञा-कारिका' द्वारा तथा उसकी वृत्तियों में अन्य मतों का युक्तिपूर्वक खंडन कर उच्च दार्शनिक कोटि में प्रतिष्ठित किया। इनके पुत्र तथा शिष्य लक्ष्मणपुत्र अभिनवगुप्त के प्रत्यभिज्ञा तथा क्रमदर्शन के महामहिम गुरु थे।
उत्पल की अनेक कृतियाँ हैं जिनमें इन्होंने प्रयत्यभिज्ञा के दार्शनिक रूप को विद्वानों के लिए तथा जनसाधारण के लिए भी प्रस्तुत किया है। इनके मान्य ग्रंथ हैं-
मंगोलों का गुप्त इतिहास
मंगोलों का गुप्त इतिहास () मंगोल भाषा की सबसे पुरानी साहित्य कृति है जो आधुनिक काल तक उपलब्ध है। चंगेज़ ख़ान की सन् १२२७ में हुई मृत्यु के बाद यह किसी अज्ञात लेखक द्वारा मंगोल शाही परिवार के लिए लिखी गई थी। माना जाता है कि इसे सबसे पहले प्राचीन मंगोल लिपि में लिखा गया था हालाँकि वर्तमान तक बची हुई इसकी प्रतियाँ सभी चीनी भावचित्रों में या उस से लिप्यान्तरण करके बनी हैं। यह चीनी लिपि में आधारित प्रतियाँ १४वीं शताब्दी में मिंग राजवंश द्वारा 'युआन राजवंश का गुप्त इतिहास' के नाम से मंगोल लिपि से लिप्यान्तरण करके बनवाई गई थी।
'गुप्त इतिहास' चंगेज़ ख़ान के जीवन का सबसे अहम मंगोल-कृत बखान माना जाता है। भाषाविज्ञान के नज़रिए से यह पुरानी मंगोल भाषा पर अध्ययन करने का एक अच्छा स्रोत भी है। मंगोलों का गुप्त इतिहास सम्पादन
अर्सिया मॉन्स
अर्सिया मोन्स तीन ज्वालामुखियों में से सबसे सुदूर दक्षिणी है (संयुक्त रूप से थर्सिस मोंट के रूप में जाने जाते हैं) और मंगल ग्रह के भूमध्य रेखा के नजदीक थर्सिस उठान पर स्थित है। अर्सिया के उत्तर में पावोनिस मोन्स है, आगे और उत्तर में एस्क्रेयस मोन्स है। सौरमंडल में सबसे बड़ा पर्वत ओलम्पस मोन्स इसके उत्तर-पश्चिम में है। अर्सिया नाम गियोवन्नी शिअपरेल्ली के एक नक्शे पर की इसी तरह की एल्बिडो आकृति से आता है, जो कि अर्सिया सिल्वा के रोमन पौराणिक वन पर से नामित है।
समाज शास्त्र
समाज शास्त्र एक प्रकार की विद्या है जिसे सीखकर व्यक्ति सामाजिक विधि व व्यवस्था के विषय में समुचित जानकारी प्राप्त करता है। इस विषय में स्नातक से लेकर स्नातकोत्तर परीक्षायें उत्तीर्ण कर विशेष दक्षता प्राप्त की जा सकती है।
साप्ताहिक हिन्दुस्तान
साप्ताहिक हिन्दुस्तान भारत की एक प्रमुख हिन्दी साप्ताहिक पत्रिका थी जो साहित्य के अतिरिक्त सामाजिक विषयों पर गम्भीर व गवेषणापूर्ण लेखों एवं उच्च स्तरीय काव्य-विधाओं के प्रकाशन के लिये जानी जाती थी। हिन्दुस्तान टाइम्स समूह की यह विशुद्ध साहित्यिक पत्रिका किन्ही विशेष कारणों से बन्द हो गयी।
ल्यूटीशीया (क्षुद्रग्रह)
ल्यूटीशीया एक मध्यम आकार का क्षुद्रग्रह है। यह मंगल और बृहस्पति ग्रहों के बीच मुख्य क्षुद्रग्रह पट्टे में सूर्य की परिक्रमा करता है। यह ढेलेदार क्षुद्रग्रह लगभग ९६ कि॰मी॰ (६० मील) व्यास का है। यह पूर्णतः गोलाकार नहीं है, ल्यूटीशीया का व्यास एक दिशा में १३२ कि॰मी॰ (८२ मील) है, जबकि अन्य दिशा में केवल ७६ कि॰मी॰ (८२ मील) है। यूरोपीय अंतरिक्ष यान रोसेटा जुलाई २०१० में ल्यूटीशीया के पास से गुजरा और क्षुद्रग्रह को सबसे पहले अच्छे से देखा।
कबिनी नदी
कबिनी नदी (Kabini River), जिसे कपिला नदी (Kapila River) भी कहा जाता है, भारत के केरल और कर्नाटक राज्यों में बहने वाली एक नदी है। यह कावेरी नदी की एक मुख्य उपनदी है।
कबिनी नदी केरल के वायनाड ज़िले में पश्चिमी घाट की पहाड़ियों में उत्पन्न होती है। यहाँ पनमरम नदी और मानंतवाड़ी नदी के संगम से कबिनी नदी बनती है। मैसूर ज़िले के दक्षिणपश्चिम कोने में यह कर्नाटक में प्रवेश करती है, और हेग्गदादेवनकोट तालुका से निकलकर पूर्वोत्तर दिशा में टेढ़ी-मेढ़ी चाल से बहती हुई यह पूर्व दिशा में चलती है। नुगु तथा गुँदल नामक इसकी दो सहायक नदियाँ दक्षिण से आकर मिलती हैं। तिरुमकूडल नरसीपुर में यह कावेरी नदी में विलय हो जाती है। यह संगम स्थान बड़ा ही पवित्र माना जाता है।
सागर, इरिट्रिया
The Erythraean Sea (Greek: Ερυθρά Θάλασσα; "Erythra Thalassa") प्राचीन में पाया नामों में से एक है [मानचित्रकारी []]. यह नाम लाल रंग के मौसमी खिलता से प्राप्त हो सकता है"Trichodesmium erythraeum" near the water's surface, as the Greek "Ερυθρά" actually means "red".
The name 'Erythraean Sea' has been or is still used for the following places:
उत्तरी युआन राजवंश
उत्तरी युआन राजवंश () युआन राजवंश के उन बचे-कुचे भागों को कहते हैं जो अपने सन् १३६८ में चीन से सत्ता-वांछित और निकाले जाने के बाद मंगोलिया वापस चले गए थे। ध्यान रहे कि चीन पर शासन करने वाला युआन राजवंश वास्तव में चीनी जाति का नहीं बल्कि मंगोल जाति का था। १५वीं सदी में दयन ख़ान और मंदूख़​ई ख़ातून ने पूरे मंगोल राष्ट्र को फिर संगठित कर दिया। मंगोलिया में उत्तरी युआन राजवंश को 'चालीस और चार तुमेन' कहा जाता है क्योंकि इसमें चालीस तुमेन पूर्वी मंगोल और चार तुमेन पश्चिमी तुमेन शामिल थे (मंगोल भाषा में 'तुमेन' का मतलब 'दस हज़ार' है)। इस राजवंश के अन्तकाल में मंगोलिया में बौद्ध धर्म का प्रभाव बहुत बढ़ा। १६३५ में मान्छु लोगों के दबाव के कारण इसका अंत हो गया और मान्छुओं ने मंगोलिया, चीन और अन्य क्षेत्रों को अपने अधीन कर लिया।
तुमेन
तुमेन () तुर्कियों और मंगोलों की संख्या प्रणाली में 'दस-हज़ार' (१०,०००) के लिए प्रयोग होने वाली संख्या थी। फ़ौजी दृष्टिकोण से दस-हज़ार सैनिकों के दस्तों को तुमेन बुलाया जाता था। मंगोल सोच थी कि एक तुमेन का दस्ता किसी झड़प को तेज़ी से जीतने के लिए पर्याप्त था लेकिन इतना भी बड़ा नहीं था कि इसे जल्दी से दिशा बदलने में या खाना-पानी पहुँचाने में मुश्किल हो। आधुनिक मंगोल भाषा में 'तुमेन' शब्द को 'बहुत ज़्यादा' या 'असीमित' के अर्थ के साथ भी इस्तेमाल किया जाता है। मान्छु लोग और हूण लोग भी इसी तुमेन सैनिक संगठन प्रणाली का प्रयोग करते थे।
तोमान (ईरानी मुद्रा)
तोमान () ईरान की मुद्रा (जिसका नाम 'रियाल' है।) की एक महा-ईकाई को कहते हैं। 'तोमान' शब्द मंगोल भाषा के 'तुमेन' शब्द से लिया गया है, जिसका मतलब 'दस हज़ार' होता है। सन् १९३२ तक ईरान की तोमान मुद्रा में १०,००० दीनार हुआ करते थे। १९३२ में तोमान हटाकर रियाल ईरान की मुद्रा बन गई और १ तोमान = १० रियाल के दर से पुरानी मुद्रा बदल दी गई। फिर भी आम लोक-भाषा में ईरानी लोग १० रियाल को एक तोमान कहते हैं और क़ीमतों के बारे में तोमानों में बाते करते हैं। यह इसी तरह है जिस तरह भारत-पाकिस्तान के लोग ५० पैसे को 'आठ आने' कहते हैं हालांकि अब इन देशों में औपचारिक रूप से 'आना' नमक मुद्रा नहीं है।
अक्सर ईरान जाने वाले पर्यटक तोमानों के इस्तेमाल से परेशान हो जाते हैं, क्योंकि किसी भी चीज़ पर लिखी क़ीमत को वह रियाल में समझते हैं, जबकि वह तोमानों में होती है। पैसे देते हुए अपेक्षा से दस गुना अधिक दाम देने से बहुत से सैलानी हैरान होते हैं।
शायर हॉल
शायर हॉल () मॉनमाउथ, वेल्स, के केन्द्र में स्थित एक प्रमुख प्रथम ग्रेड सूचीबद्ध इमारत है। इसका निर्माण 1724 में किया गया और पूर्व समय में यह अर्ध-न्यायालयों और क्वार्टर सत्रों (विशेष आवधिक आपराधिक न्यायालय) के लिए केंद्र था। भवन का प्रयोग एक बाजार स्थल के रूप में भी किया गया था। इसका स्वामित्व मॉनमाउथशायर काउंटी काउंसिल के पास है और इसमें अदालत कक्ष 1 को देखने आए आगंतुकों के लिए ऑडियो विजुअल मार्गदर्शिकाएँ हैं। यह वर्तमान में एक पर्यटक सूचना केन्द्र के रूप में प्रयोग में लाया जाता है तथा मॉनमाउथ नगर परिषद के कार्यालय इसी इमारत में हैं। भवन का एक हिस्सा आम-जनता के लिए खुला है।
शायर हॉल और इसके आसपास के क्षेत्र का 2008 में "डॉक्टर हू" क्रिसमस विशेष प्रकरण के लिए इस्तेमाल किया गया था।
बुज़कशी
बुज़कशी () या कोक-बोरू () या वुज़लोबा () मध्य एशिया में घोड़ों पर सवार होकर खेले जाने वाला एक खेल है। यह अफ़्ग़ानिस्तान, उज़बेकिस्तान, ताजिकिस्तान, किरगिज़स्तान, तुर्कमेनिस्तान, कज़ाख़स्तान, पाकिस्तान के पठान इलाक़ों और चीन के उईग़ुर इलाक़ों में खेला जाता है। यह सदियों से स्तेपी के मैदानों पर रहने वाले क़बीलों द्वारा खेला जा रहा है जो घुड़सवारी में हुनरमंद होते हैं। इसमें खिलाड़ियों के दो गुट होते हैं और खेल के मैदान के बीच में एक सिर-कटा बकरा या बछड़ा रखा जाता है। खिलाड़ी अपने घोड़े दौड़ाते हुए उसे उठाने की कोशिश करते हैं। जो उसे उठा लेता है वह दुसरे गुट के खिलाड़ियों से बचकर उसे जीत की लकीर के पार फेंकने की कोशिश करता है, जबकि दूसरे खिलाड़ी उस लाश को उस से छीनने की कोशिश करते हैं।
'बुज़कशी' दरी फ़ारसी का शब्द है और इसका मतलब 'बकरी खींचना' होता है। यह दो शब्दों को जोड़कर बना है - 'बुज़' और 'कश' - और यह दोनों ही हिन्दी में भी मिलते हैं:
बोतलबंद पानी
प्लास्टिक या काच की बोतलों में भरा हुआ पेय जल (जैसे कूप जल, आसुत जल, झरने का पानी आदि) बोतलबन्द पानी (Bottled water) कहलाता है। यह कार्बोनीकृत (carbonated) भी हो सकता है और अकाबोनीकृत भी। बोतलबन्द जल एक बार पीने वाले छोटे बोतलों से लेकर बड़े आकार के कारबॉय (carboys) के आकार का भी हो सकता है।
उर्बैन ली वेर्रिएर
उर्बैन जेअन जोसेफ ली वेर्रिएर (११ मार्च १८११ – २३ सितम्बर १८७७), एक फ्रेंच गणितज्ञ थे। उनकी खगोलीय यांत्रिकी में विशेषज्ञता थी और नेप्चून की खोज में अपनी सबसे अच्छी भूमिका के लिए जाने जाते हैं।
उर्स
दक्षिण एशिया में उर्स (अरबी: عرس, शाब्दिक "शादी"), आमतौर पर किसी सूफी संत की पुण्यतिथि पर उसकी दरगाह पर वार्षिक रूप से आयोजित किये जाने वाले उत्सव को कहते हैं। दक्षिण एशियाई सूफी संत मुख्य रूप से चिश्तिया कहे जाते हैं और उन्हें अल्लाह का प्रेमी समझा जाता है। उर्स की रस्मों को आम तौरपर दरगाह के संरक्षक या उस सिलसिला के मौजूदा शेख द्वारा निभाया जाता है। उर्स के उत्सव में हम्द, नाट तथा कव्वाली संगीतों का गायन गायन भी शामिल होता है। अक्सर उर्स के समय दरगाह के आसपास में भोजन, बाज़ार और विभिन्न प्रकार के मेले भी आयोजित करवाये जाते हैं।
समय के साथ, उर्स के अवसर पर दरगाहों में पर श्रद्धालुओं की उपस्थिति में दरवेशों और शेखों के संगीतमय गीतों ने कव्वाली और काफ़ी जैसी संगीत शैलियों को जन्म दिया, जिसमें सूफी काव्यों को संगीत के साथ किसी मुर्शिद को भेंट के रूप में गाया जाता है। आज वे पूरे भारतीय उपमहाद्वीप में संगीत और मनोरंजन का एक लोकप्रिय रूप बन गए हैं।
अजमेर में दरगाह शरीफ में मोइनुद्दीन चिश्ती के उर्स पर हर साल 400000 से अधिक श्रद्धालु शिरकत करते हैं।
दरगाह
दरगाह (फ़ारसी: درگاه या درگه: दरगाह) एक सूफी-इस्लामी पुण्यस्थान होता है जिसे अक्सर किसी प्रतिष्ठित सूफी संत, पीर, वली या दरवेश की कब्र पर बनाया जाता है। स्थानीय मुस्लिम, तीर्थयात्रा के उद्देश्य से किसी दरगाह की यात्रा करते हैं और इस यात्रा को ज़ियारत कहा जाता है। किसी दरगाह के साथ अक्सर सूफी बैठकें और विश्राम गृह बने होते हैं जिन्हें "खानक़ाह" कहा जाता है। इसके अतिरिक्त आमतौर पर एक मस्जिद, बैठक (कमरे), इस्लामी धार्मिक विद्यालय (मदरसा), शिक्षकों और कर्मचारियों के लिए घर, अस्पताल, सामुदायिक भवन आदि भी किसी दरगाह परिसर का हिस्सा होते हैं।
सूफी और अन्य मुस्लिमों का मानना ​​है कि दरगाहें ऐसे मक़ाम हैं, जिनके द्वारा वे उसके संत के आशीर्वाद (तवस्सुल के अनुसार, जिसे "दावत-ए-क़बूर" या "इल्म-ए-दावत" कहा जाता है) प्राप्त कर सकते हैं। जबकि अन्य मुसलमानों के लिए दरगाहों का महत्व थोड़ा कम है, और वे दरगाहों पर केवल उस संत को अपना सम्मान पेश करने जाते हैं।
बहरहाल दरगाहों का सूफ़ीवाद में मौलिक भूमिका है और सूफ़ी संतों के अनुयायियों के लिए वे अत्यंत धार्मिक महत्व रखते हैं। कई मुसलमानों का मानना ​​है कि दरगाहों पर प्रार्थना या सेवा की पेशकश के बाद उनकी इच्छाएं पूरी होती हैं। भक्त दरगाहों पर प्रार्थना करते हैं, मन्नत मांगते हैं और लंगर के लिए योगदान देते हैं। दरगाहों को पंजाब के परिदृश्य में भारतीय उपमहाद्वीप के विभाजन से पहले भी देखा जा सकता था।
उर्स, आमतौर पर किसी सूफी संत की पुण्यतिथि पर उनकी दरगाह पर वार्षिक रूप से आयोजित किये जाने वाले उत्सव को कहा जाता है। प्रत्येक दरगाह में यह दिन उस दरगाह का सबसे महत्वपूर्ण आयोजन होता है। समय के साथ, उर्स के अवसर पर दरगाहों में पर श्रद्धालुओं की उपस्थिति में दरवेशों और शेखों के संगीतमय गीतों ने कव्वाली और काफ़ी जैसी संगीत शैलियों को जन्म दिया, जिसमें सूफी काव्यों को संगीत के साथ किसी मुर्शिद को भेंट के रूप में गाया जाता है। आज वे पूरे भारतीय उपमहाद्वीप में संगीत और मनोरंजन का एक लोकप्रिय रूप बन गए हैं।
इस्लाम में हालाँकि संतों की कोई संहिताबद्ध सिद्धांत नहीं है, फिर भी सुन्नी तथा शिया दोनों परंपराओं में संरक्षक संतों और वलीयों की महत्वपूर्ण भूमिका रही है।तथा अनेक सूफी संतों को किसी राष्ट्र, स्थान, शिल्प, वर्ग या कबीले का रक्षक माना जाता रहा है
हालाँकि, सुन्नी इस्लाम के भीतर की वहाबी और सलफी पंथ संतों की वंदना (संरक्षक या अन्यथा किसी भी रूप में) पर तीव्र आलोचना और विरोध करते हैं, उनके विचारधारा के अनुसार यह दावा है की वलियों की वंदना करना तथा मज़ारों पर इबादत करना कि मूर्तिपूजा और शिर्क के रूप हैं। १८वीं शताब्दी में पहली बार वहाबीवाद के सामने आने के बाद से, तथा उसका प्रभाव बढ़ने के वजह से अधिक मुख्यधारा के सुन्नी मौलवियों ने इस तर्क की समर्थन किया है। आलोचकों द्वारा व्यापक विरोध न होने के प्रभाव से, सुन्नी दुनिया में संतों की व्यापक वंदना २०वीं सदी से वहाबी और सलफी प्रभाव के तहत घट गई है।
विरोध विचारधाराओं के होने के बावजूद, आज भी इस्लामी दुनिया के कई हिस्सों में संत-वंदना का शास्त्रीय सिद्धांत जारी है, पाकिस्तान, मिस्र, तुर्की, सेनेगल, इराक, ईरान, अल्जीरिया, ट्यूनीशिया, इंडोनेशिया, मलेशिया, और मोरक्को जैसे मुस्लिम देशों के साथ-साथ भारत, चीन, रूस और बाल्कन जैसी बड़ी इस्लामी आबादी वाले देशों में भी मुस्लिम आबादी के विशाल वर्गों के बीच धर्मनिष्ठा की दैनिक अभिव्यक्तियों में वालीयों, पीरों, और दरगाहों की महत्वपूर्ण भूमिका होती है।
मिशेल रोड्रिग्ज़
मायट मिशेल रोड्रिग्ज़ (; जन्म १२ जुलाई १९७८) एक अमेरिकी अभिनेत्री है। २००० में बनी "गर्लफाईट" में बेहतरीन अभिनय करने के पश्च्यात वे "द फ़ास्ट एंड द फ्यूरियस" (२००१), "रेसिडेंट ईविल" (२००२), "स्वाट" (२००३), "अवतार" (२००९), "मचेती" (२०१०) और "बैटल: लोस एंजिलिस" (२०११) जैसे फ़िल्मों में दमदार व कड़क लड़की की भूमिका के लिए जानी जाती है।
मॉनमाउथ अस्पताल
मॉनमाउथ अस्पताल () मॉनमाउथ, वेल्स, में 1868 में स्थापित एक अस्पताल था जो शहर की हेयरफोर्ड रोड पर स्थित था, जहाँ इसको 1903 में स्थान्तरित किया गया था। अस्पताल को 12 मई 2006 में बंद कर दिया था जब सेवाएँ ड्राईब्रिज पार्क के मोंनो वेल हैल्थ और सोशल केयर सेंटर में हस्तांतरित कर दीं।
एक औषधालय पहली बार 1810 में लिटिल कैसल हाउस, कैसल हिल, में स्थापित किया गया था। इसका उद्देश्य मुफ्त सलाह देने और गरीबों के लिए दवा उपलब्ध कराने के साथ-साथ टीकाकरण को प्रोत्साहित करना था। औषधालय को समर्थन और वित्तपोषण एक बड़े पैमाने पर दान, संगीत समारोहों, फीस और प्रदर्शनियों के द्वारा होता था। तीन डॉक्टरों की नियुक्ति सालाना उनके इलाज की प्रक्रिया की जांच के बाद की जाती थी। औषधालय की सलाना आय £200 के आसपास थी और 160 पाउंड के आसपास हर साल दवाओं के मूल्य के तौर पर तिरस्कृत होते थे।
मॉनमाउथ अस्पताल और औषधालय कार्टरॅफ, सेंट जेम्स स्क्वायर, पर नौ बिस्तरों के साथ 1868 में खोला गया था। इसके एक बिस्तर 'द हॅन्डरे बॅड' का सम्पूर्ण खर्चा शाश्वतता के लिए लार्ड लँगाटोक ने उठाया था। अस्पताल में उपकरणों शायद अपर्याप्त में थे चूंकि 1872 में घाव भरने की मूलभूत आवश्यकताओं जैसे पट्टियों तक की कमी हो गई थी।
1840 के आसपास, पत्र के "मॉनमाउथशायर बीकन" में पत्रों ने आना शरू कर दिया इस वकालत के साथ कि मॉनमाउथ में एक समान्य अस्पताल की आवश्कता है। ऑपरेटिंग कमरे का अभाव और औषधालय की तंग सीढ़ियों के कारण समस्याएँ उत्पन्न हों रहीं थी।
जब-जब शहर में हैजा फैलता था तब-तब एक अलग अस्पताल की मांग अक्सर अखबार में छपती थीं, इसमें वह भयंकर घटना भी शामिल जिसमें 1849 में मॉनमाउथ गरीब संघ तक ही सीमित हैजा के कारण 16 मौतें हुई थीं। अंततः लार्ड लँगाटोक ने एक अलग अस्पताल के लिए शहर को हेयरफोर्ड सड़क पर मॅन्सन लेन के निकट स्थित कार्थेज कॉटेजस् दान कर दिए। संक्रामक रोगों के लिए अस्पताल 1960 के दशक से कुछ समय पहले अपने समापन तक यहाँ रहा था।
कार्थेज कॉटेजस् के दान के साथ-साथ लार्ड लँगाटोक ने 1840 में £1000 औषधालय के प्रतिस्थापन के लिए दान किए थे। औषधालय इसी भवन में 60 साल तक चलता रहा, जब 6 नवम्बर 1903 को मॉनमाउथ अस्पताल और औषधालय के लिए एक नई इमारत हेयरफोर्ड रोड में खोली गई। इमारत का निर्माण कार्य अप्रैल 1902 में शुरू किया गया था। स्मारक पत्थर को लगाने का काम 27 सितंबर 1902 को किया गया। अस्पताल के अध्यक्ष लार्ड लँगाटोक ने समारोह में सबको याद दिलाया था कि यह अस्पताल "पीड़ित और संतप्त गरीबों के लिए हैं"। जमीन ड्यूक ऑफ ब्यूफोर्ट से पाउंड 250 में खरीदी गई थी। यह इमारत रिचर्ड क्रीड द्वारा डिजाइन, कोलिन्स एण्ड जेफ्री द्वारा निर्मित और मॉनमाउथ के जॉर्ज एडवर्ड्स द्वारा सुसज्जित की गई।
नोकिया सी६
नोकिया सी६ से समांतर पृष्ट पर जाये
नोकिया सी६-००
C6-00 नोकिया फिनिश संचार कंपनी नोकिया ने एक smartphone और पोर्टेबल मनोरंजन हाथ सेलुलर डिवाइस है, सिम्बियन S60v5 ऑपरेटिंग सिस्टम चल रहा है। यह 13 अप्रैल 2010 को घोषणा की थी। यह तीसरी नोकिया सिम्बियन एक स्मार्ट फोन एक पूर्ण स्लाइड आउट QWERTY कुंजीपटल की विशेषता. इसके सॉफ्टवेयर और हार्डवेयर विशिष्टताओं अधिकांश मायनों में N97 मिनी के समान है। मतभेदों की है कि इस फोन में फिसलने फ्लैट है, N97 मिनी में ऊपर की ओर angled के विपरीत है, इसलिए एक चार पंक्ति QWERTY कीपैड की अनुमति, मेज पर एक थोड़ा बढ़ाया टाइपिंग अनुभव लाने फोन एक 5 मेगापिक्सेलकैमरा, हालांकि N97 मिनी के विपरीत, यह कार्ल Zeiss प्रकाशिकी नहीं है। यह भी वीडियो कॉल के लिए सामने एक माध्यमिक कैमरा है।नोकिया C6-01 नई सिम्बियन 3 ऑपरेटिंग सिस्टम, Ovi मैप्स 3.0 और इस तरह के साथ कदम से प्रमुख लेकिन खोने QWERTY कुंजीपटल की विशेषता C6-00 के लिए उत्तराधिकारी है। सभी नोकिया N97 की तरह समान हैंडसेट, नोकिया N97 मिनी, नोकिया ५८०० Xpress संगीत, 5230 और इस हैंडसेट के साथ संगत हो जाएगा के लिए आवेदन खेल.